Reuse-skok wag weer op motoriste
JY LEES NOU Reuse-skok wag weer op motoriste
Dis mos nuus wat jou naweek sommer vroeg-vroeg reeds kan bederf. Brandstof word weer duurder, en sommer met 'n stewige skeutjie.
Petrol styg met 45 sent/liter terwyl diesel en lampolie met tussen 63 sent/liter en 76 sent/liter kan styg.
Petrol up 45c/l from Wednesday - Diesel & paraffin also set to increase by 63c/litre 7 up to 76c/litre respectively https://t.co/e9AI7MOcUL — EWN Traffic (@EWNTraffic) October 28, 2016
So kan jy brandstof spaar
Verhoogde brandstofpryse raak nie net jou tenk nie; dit ruk jou sak op talle ander maniere.
Kospryse en vervoeronkoste word alles hierdeur geraak. Maar hou moed. Elke druppel aan die (duur) emmer tel. Slim beplanning en goeie praktyke kan jou help om ’n paar rand te bespaar ten spyte van die benoude prysstygings.
Verander jou ry- en roetegewoontes en bespaar so brandstof:
2. Hou op om op die motor voor jou se stert af te jaag. Stadiger en egaliger rypatrone bespaar geld en verlaag ook die risiko vir ’n botsing ingeval die motoris voor jou onverwags moet rem.
10. Hou in ’n lae rat teen opdraandes. Moenie jou motorenjin ooreis deur in ’n hoë rat te bly nie. ’n Laer rat hou die enjinspoed hoër en verbruik minder brandstof.
13. Spoedperke is nie net daar gestel om jou te irriteer nie. Volgens bevindinge deur die AA verbruik jy 9 persent meer brandstof wanneer jy teen 120 km/h ry as wanneer jy teen sowat 100 km/h ry. Dus, al wat spoed jou in die sak gaan bring, is ’n nog platter beursie.
14. Moenie jou motor onnodig laat luier nie. As jy vir langer as ’n minuut gaan stilstaan (byvoorbeeld wanneer jou passasier gou iets gaan doen en jy in die motor wag), is dit beter om die enjin af te skakel.
15. Die beste raad natuurlik: Koop ’n motor wat lekker suinig met brandstof te werk gaan.
Bronne: aa.co.za, theaa.com, gasbuddy.com, transportation.unl.edu, moneyadviceservice.org.uk, racq.com.au